Sixto Cortina (Traducción)
L'Ecomuséu Mineru del Samuño batió un nuevu récord de visitantes, en recibiendo a lo llargo del primer trimestre del añu a 2.100 turistes más que nel mesmu períodu del añu anterior. Nel recuentu "influyó que la Selmana Santa, con gran llegada de públicu, coincidiera esti añu col mes de marzu", destacó'l gobiernu local de Llangréu.
Nos trés primeros meses d'esti exerciciu, l'Ecomuséu del Valle del Samuño recibió, en concretu, a un total de 5.694 visites, "superando por muncho'l númberu de visitantes nel mesmu períodu de tiempu del añu pasáu, nel qu'allegaron al Ecomuséu 3.594 persones", sopelexaron los responsables municipales. "De magar esiste rexistru de visites esti ye'l trimestre con mayor númberu de llegaes. En 2022, cuando la Selmana Santa tamién coincidió nesti períodu, hubo 2.950 visites, cifra que menguó nos años anteriores por aciu de la pandemia".
El Conceyu de Llangréu valoró positivamente la llegada al equipamientu a lo llargo de la Selmana Santa, que cuntó cola visita de 1.932 turistes nel periodu festivu frente a los 1.604 visitantes rexistraos l'añu pasáu y los 1351 del exerciciu del 2021.
Los equipamientos turísticos del Muséu de la Siderurxa y del Ecomuséu Mineru del Valle del Samuño recuperaron apocayá'l so serviciu de cafetería. La UTE xestora (formada por Sadim y Global) atopó un nuevu restaurador pa facese cargu del serviciu. Trátase de Julio Menéndez, actual xerente de la casa de comides La Raíz, que, agora tamién da los sos servicios nel Musi y nel chigre del pozu San Luis. Dambos equipamientos permanecíen cerraos dende va dos años en quedando desiertu'l concursu d'axudicación y nun allegar nenguna ufierta pa la so esplotación.
Xestión
La xestión del chigre del Ecomuséu Mineru del Samuño va tar agora más venceyada al pasáu mineru ya industrial de la zona "poniendo especial curiáu na promoción de productos, bebíes y gastronomía de la zona con referentes como'l picnic o el bocáu mineru, el clásicu pinchu de tortiella de picadiellu o chorizu que se llevaba al tayu. Pal Muséu de la Siderurxa, yá se ta pensando na organización d'actividaes o eventos con productos de la zona", esplicó'l gobiernu local.
"Cola ayuda de la Conseyería de Cultura, Política Llingüística y Turismu del Principáu d´Asturies".
- Alerta máxima por los pisos en alquiler que pasan a ser turísticos: la ley con la que espera frenarlo el Principado
- El emotivo discurso de la viuda del guardia civil que salvó la vida de un pelotón ciclista en Pravia: "Olvidé decirle adiós
- Un ciclista se rompe varias costillas al caer en la ruta de las trincheras de Candamo
- El jefe superior de Policía, al recibir el "Asturiano del mes": "Vamos a por otros 100 años
- Bárbara Monte, presidenta de la Confederación Hidrográfica: "Los embalses en Asturias están al 90%, pero tienen muy poca capacidad de almacenamiento
- Asturias se salva de la debacle de medicina de familia en las plazas MIR, pero deja 8 vacantes
- El Ministerio de Sanidad planea cambios en las plazas MIR para que no haya vacantes de médico de de familia
- Fervor por al AVE en Asturias: más de nueve mil billetes vendidos, horas de colas y el hombre que se gastó casi mil euros en la taquilla